Um Virowend vum 27. Januar 2016, der <i>Journée de la mémoire de l'Holocauste et de la prévention des crimes contre l'humanité</i>, hat d'<a href="https://lb.wikipedia.org/wiki/Esch-Uelzecht" class="extiw" title="lb:Esch-Uelzecht">Stad Esch</a>, zesumme mat der <i>Communauté israélite d'Esch-sur-Alzette</i>, der asbl MemoShoah Lëtzebuerg an dem <a href="https://lb.wikipedia.org/wiki/Nationale_Resistenzmus%C3%A9e" class="extiw" title="lb:Nationale Resistenzmusée">Resistenzmusée</a> zu enger Manifestatioun op der Place de la Synagogue, do wou bis 1941 d'<a href="https://lb.wikipedia.org/wiki/Synagog_Esch-Uelzecht" class="extiw" title="lb:Synagog Esch-Uelzecht">Escher Synagog</a> stoung, opgeruff. Der feierlecher Zeremonie hunn niewent der Escher Bevëlkerung Vertrieder vun den Ambassaden, de Chamberspresident <a href="https://lb.wikipedia.org/wiki/Mars_Di_Bartolomeo" class="extiw" title="lb:Mars Di Bartolomeo">Mars Di Bartolomeo</a>, de Justizminister <a href="https://lb.wikipedia.org/wiki/F%C3%A9lix_Braz" class="extiw" title="lb:Félix Braz">Félix Braz</a>, Deputéiert,  Membere vum Gemengen- a Schäfferot a soss Vertrieder vun der Zivilgesellschaft  beigewunnt. <br>D'Riede goufe vum Robi Wolf, President vun der lokaler jüddescher Communautéit,  dem Frank Schroeder, Direkter vum Resistenzmusée, dem Daniel Davisse, en Holocaust-Iwwerliewenden deen a Frankräich verstoppt war, dem Escher Rabbiner Alexander Grodensky an der Buergermeeschtesch <a href="https://lb.wikipedia.org/wiki/Vera_Spautz" class="extiw" title="lb:Vera Spautz">Vera Spautz</a> gehalen. <br>Ënner der Direktioun vun der Isabelle Braun huet d'Jugendchorale vum <a href="https://lb.wikipedia.org/wiki/Escher_Conservatoire" class="extiw" title="lb:Escher Conservatoire">Escher Conservatoire</a> fir d'musikalesch Einlag gesuergt. <br>De Groussrabbiner <a href="https://lb.wikipedia.org/wiki/Alain_Nacache" class="extiw" title="lb:Alain Nacache">Alain Nacache</a> huet den <i>El Maleh Rachamim</i> an de <i>Kaddish</i> rezitéiert. No enger Gedenkminutt goufe Käerze beim <a href="https://lb.wikipedia.org/wiki/M%C3%A9morial_de_la_d%C3%A9portation_juive_Esch-Uelzecht" class="extiw" title="lb:Mémorial de la déportation juive Esch-Uelzecht">Memorial</a> deposéiert.
<a href="//commons.wikimedia.org/wiki/User:Jwh" title="User:Jwh">Jwh</a>
CC BY-SA 3.0 lu
<span class="int-own-work" lang="en">Own work</span>